kardosdrur/scandi-wiki huggingface dataset:
Torsted (Ringkøbing-Skjern Kommune)

Torsted (1340 Thorsteth) er en landsby i Vestjylland under 200 indbyggere og med 409 indbyggere i sognet, beliggende nær de tre skovområder Hoverdal Plantage (mod syd), Klovsig Plantage (mod nord) og Torsted Plantage (mod nordøst). Landsbyen ligger i Torsted Sogn ca. 20 kilometer nordøst for Ringkøbing, og den hører til Ringkøbing-Skjern Kommune i Region Midtjylland.

I byen finder man blandt andet Torsted Kirke, der stammer fra omkring 1150, og Hover-Torsted Friskole. Tim Å løber nord om Torsted.

Som bebyggelse betragtet er Torsted af nyere dato. I ældre tid lå kirken alene. Senere tilkom en skole. Et mindre villaområde er en moderne tilføjelse.

Kilder

Eksterne henvisninger 
J.P.Trap: Danmark, 3 udgave, bind 5 (København 1904), s. 604f

Lokaliteter i Ringkøbing-Skjern Kommune
Ejner Robert Walberg Andersen

Ejner Robert Walberg Andersen (11. august 1920 – 12. november 1948 i København) var SS-Rottenführer og medlem af HIPO-korpset. Han blev efter krigen henrettet ved skydning. Under retssagen mod ham spurgte anklageren om hans politiske baggrund, og hvorfor han var gået i tysk tjeneste. Dertil svarede han, "Jeg var glødende nazist og er det den dag i dag". Han blev dømt for drabet på politibetjenten Kaj Ove Hedal (1916-1945), som han 26. januar 1945 skød og dræbte med en pistol på Nytorv i København. Da han d. 18. oktober 1947 hørte dommerens afsigelse, reagerede han med ordene, "jeg modtager dødsdommen med største fornøjelse." Walberg Andersen udåndede tidligt om morgenen d. 12 november 1948.

Eksterne henvisninger og kilder

Noter 

Nazister fra Danmark
Danskere i 1900-tallet
Personer henrettet ved skydning
Henrettede i Danmark i retsopgøret efter 2. verdenskrig
Danskere i tjeneste for Nazityskland
Mordere fra Danmark
SS-officerer
Henrettede personer fra Danmark
Læbælte

Læbælte kan henvise til i alt fald to emner:

 Læhegn – et hegn eller bælte af træer, der skal formindske vindpåvirkningen i et område
 Læbælte (privilegium) – en zone omkring en købstad, hvor det var forbudt at drive håndværk og handel
Lehendakari

Lehendakari (formelt Eusko Jaurlaritzako lehendakari, Baskerlandets regeringspræsident) er regeringschefen i den autonome region Baskerlandet i Spanien. 

Titlen stammer fra 1936, da Baskerlandet for første gang blev indvilget regionalt selvstyre. Dette blev efter kort tid afskaffet af Spanien under Franco. Titlen blev indført på ny efter overgangen til demokrati i Spanien og indførelsen af selvstyre i Baskerlandet i 1978. Titlen lehendakari blev først benyttet i det kongelige dekret som opnævnte Carlos Garaikoetxea Urriza som regeringschef i 1980, og blev ikke officielt benyttet for forgængeren Ramón Rubial, som styrede i overgangsfasen fra 1978 til 1979. 

Den baskiske lehendakari har officielt sæde, lehendakaritza, i paladset Ajuria Enea i Gasteiz (spansk: Vitoria) og en moderne kontorbygning i nærheden af dette.

Titlen benyttes også for regeringspræsidenten og parlamentspræsidenten i Navarra, samt for ledere i en række offentlige og private institutioner, foreninger og erhverv, da titlen kan oversættes med "præsident".

Oversigt over baskiske regeringschefer
Den baskiske regering i den anden spanske republik
1936–1960: José Antonio Aguirre, fra 1937 i eksil
1960–1979: Jesús María de Leizaola, chef for den baskiske eksilregering

Baskerlandets regering i Kongeriget Spanien siden 1978
1978–1979: Ramón Rubial
1979–1985: Carlos Garaikoetxea
1985–1999: José Antonio Ardanza
1999–2009: Juan José Ibarretxe
2009–2012: Patxi López
2012-: Iñigo Urkullu

Referencer

Eksterne henvisninger
Lehendakari, den baskiske regeringschefs hjemmeside (baskisk, castiliansk, engelsk)

Baskerlandet (region i Spanien)
Spaniens politik
Operation Clausewitz

Operation Clausewitz var en del af forsvaret af Berlin under Slaget om Berlin i Nazi-Tyskland i den afsluttende fase af anden verdenskrig. Det indledtes tidligt om morgenen den 20. april 1945 og indebar en række hidtil ukendte handlinger. Men man ved, at operationen inkluderede evakuering af Wehrmacht og SS i Berlin samt destruktion af officielle papirer og dokumenter. Efter operationens indledelse blev Berlin nu endelig frontby.

Referencer 

 
Berlins historie
Europas historie
Slag på østfronten under 2. verdenskrig
Athena, komtesse af Monpezat

Hendes Excellence Athena, komtesse af Monpezat (Athena Marguerite Françoise Marie, født 24. januar 2012 på Rigshospitalet i København), er en dansk komtesse, der indtil d. 31. december 2022 var medlem af den danske kongefamilie som Hendes Højhed Prinsesse Athena. Hun er datter og yngste barn af prins Joachim og prinsesse Marie og nr. 10 i arvefølgen til den danske trone.  Prins Joachim har i forvejen sønnerne prins Nikolai og prins Felix med Alexandra af Frederiksborg og prins Henrik med prinsesse Marie.

Fødsel og dåb 
Athena kom til verden på Rigshospitalet i København. Ved fødslen, der fandt sted kl. 8.27, var hun 49 cm lang og vejede 2930 gram. Fødslen blev traditionen tro efterfølgende markeret med salut fra Batteriet Sixtus i København og Kronborg i Helsingør kl. 12. Tre dage efter, 27. januar, blev prinsessen for første gang vist frem for pressen og andre fremmødte, da forældre og barn forlod Rigshospitalet.

Dåb 
Den lille prinsesse blev døbt den 20. maj 2012 klokken 17.00 i Møgeltønder Kirke. Fadderne ved dåben var: Gregory Grandet, hendes morbror; Edouard Cavallier, hendes morbror; Carina Axelsson, kæreste til prins Joachims fætter, prins Gustav af Berleburg; Julie Mirabaud, prinsesse Maries veninde fra skoletiden; Diego de Lavandeyra, prinsesse Maries ven; og Henriette Steenstrup, prins Joachim og prinsesse Maries veninde.

Hun blev døbt:
 Athena, visdommens gudinde i græsk mytologi.
 Marguerite, efter sin farmor, dronning Margrethe II.
 Françoise, efter sin mormor, Françoise Grassiot.
 Marie, efter sin mor, prinsesse Marie.

Uddannelse 
Fredag den 11. august 2017 startede prinsesse Athena i 0. klasse på den katolske skole Sct. Joseph Søstrenes Skole i Ordrup. Det er den samme skole som hendes ældre bror prins Henrik går på.

I 2019, da Athena og hendes familie flyttede til Frankrig, blev hun optaget på privatskolen EIB Monceau i det 8. arrondissement i Paris sammen med sin bror.

Titler, prædikater og æresbevisninger 
24. januar 2012 – 31. december 2022: Hendes Højhed Prinsesse Athena til Danmark, komtesse af Monpezat.
1. januar 2023 – nu: Hendes Excellence Athena, komtesse af Monpezat.

28. september 2022 besluttede Dronning Margrethe 2. at Prinsesse Athena, i lighed med sine tre søskende, fra og med 1. januar 2023 fratages titlen prinsesse og derfor fremover skal tituleres Hendes Excellence Athena, komtesse af Monpezat.

Anetavle

Noter

Eksterne henvisninger 

 Official website 

Prinsesser fra Danmark
Huset Glücksburg
Personer fra København
Komtesser fra Danmark
Amager Øst

Amager Øst er en administrativ bydel i København med 55.986 (2016) indbyggere . Bydelens areal er 9,11 km2 og befolkningstætheden på 5.587 indbyggere pr. km2. Amager Øst er beliggende på det nordlige Amager og udgør den østligste bydel i Københavns Kommune. Den rummer ca. ni procent af kommunens . Bydelen grænser op til Indre By, Amager Vest og Tårnby Kommune. Amager Øst blev etableret som administrativ bydel pr. 1. januar 2007 og dækker bl.a. områderne Sundbyøster og Amagerbro.

Gennem bydelen går metrolinjen M2. Metrostationerne Amagerbro Station, Lergravsparken Station, Øresund Station, Amager Strand Station og Femøren Station (Amager Strandpark) ligger i bydelen.

Områder i Amager Øst 

I Amager Øst bydel findes følgende nærområder:
 Amagerbro
 Holmbladsgadekvarteret
 Øresundsvejskvarteret
 Prøvestenen
 (Sundbyøster)

Kilder
Vesterbro/Kongens Enghave

Vesterbro/Kongens Enghave er en administrativ bydel i København med 62.962 (2016) indbyggere. Bydelens areal er 8,18 km2 og befolkningstætheden er på 6.987 indbyggere pr. km2. Den blev etableret som administrativ bydel pr. 1. januar 2007 ved at bydelene Vesterbro og Kongens Enghave blev salmet til én. De to tidligere bydele har dog stadig hver deres lokaludvalg. Vesterbro/Kongens Enghave rummer ca. ni procent af Københavns Kommunes .

Områder i Vesterbro/Kongens Enghave 
Vesterbro/Kongens Enghave består de funktionelle bydele Vesterbro Og Kongens Enghave

På Vesterbro findes følgende nærområder:
 Rådhuspladsen
 Kødbyen
 Hvide Hest-kvarteret
 Carlsberg Byen
 Humleby

I Kongens Enghave findes følgende nærområder:
 Enghave Brygge
 Havneholmen
 Sluseholmen
 Sydhavnen
 Teglholmen

Kilder
Linoleumshuset

Linoleumshuset er en karakteristisk fredet og prisbelønnet etageejendom i nyklassicistisk stil, der er beliggende på Åboulevard på Nørrebro i København. 

Ejendommen, der er i fem etager, er tegnet af arkitekten Poul Baumann (1878 – 1963) og opført af Københavns Kommune i 1930-1931. Den er blandt Baumanns hovedværker. 

Linoleumshuset har sit navn efter den særprægede facade, hvis sine røde og gule teglsten, som er anbragt i nøje opmålte mønstre, minder om et gammeldags linoleumsgulv. Mønstret udgør sammen med bygningens rundede hjørner mod sidegaderne Henrik Rungs Gade og Hans Egedes Gade bygningens primære kendetegn. Karakteristisk for facaden er desuden, at den ikke har gesimser, sålbænke og indfatninger. 

Karréen har sin afgrænsning efter den jernbane, der ved opførelsen lå tæt ved bygningen, hvor den forbandt Københavns 2. hovedbanegård med Nørrebro Station.

Københavns Kommune præmierede bygningen i 1932, og Kulturarvsstyrelsen fredede den i 2009. I dag tilhører huset en andelsboligforening.

Kilder og eksterne henvisninger
 Linoleumhuset i arkitekturbilleder.dk
A/B Linoleumshuset hjemmeside

Etableret i 1931
Fredede bygninger, konstruktioner og anlæg i Københavns Kommune
Fredede palæer, borgerhuse og lejlighedskomplekser i Danmark
Nørrebro
Camille Pin

Camille Pin (født 25. august 1981 i Nice, Frankrig) er en kvindelig tidligere professionel tennisspiller fra Frankrig.

Camille Pin højeste rangering på WTA single rangliste var som nummer 61, hvilket hun opnåede 8. januar 2007. I double er den bedste placering nummer 81, hvilket blev opnået 27. juli 2009.

Eksterne henvisninger 

Tennisspillere fra Frankrig
Personer fra Nice
Sophie Lefèvre

Sophie Lefèvre (født 23. februar 1981 i Toulouse, Frankrig) er en kvindelig professionel tennisspiller fra Frankrig.

Sophie Lefèvre højeste rangering på WTA single rangliste var som nummer 216, hvilket hun opnåede 15. september 2003. I double er den bedste placering nummer 76, hvilket blev opnået 21. februar 2011.

Eksterne henvisninger 

Tennisspillere fra Frankrig
Personer fra Toulouse
Stefanie Vögele

Stefanie Vögele (født 10. marts 1990 i Leuggern, Schweiz) er en kvindelig professionel tennisspiller fra Schweiz.

Stefanie Vögele højeste rangering på WTA single rangliste var som nummer 63, hvilket hun opnåede 1. marts 2010. I double er den bedste placering nummer 131, hvilket blev opnået 2. marts 2009.

Eksterne henvisninger 

Tennisspillere fra Schweiz
Personer fra Leuggern
Bruno Soares

Bruno Soares (født 27. februar 1982 i Belo Horizonte, Brasilien) er en mandlig professionel tennisspiller fra Brasilien.

Bruno Soares højeste rangering på WTA single rangliste var som nummer 221, hvilket hun opnåede 22. marts 2004. I double er den bedste placering nummer 14, hvilket blev opnået 4. maj 2009.

Eksterne henvisninger 

 

Tennisspillere fra Brasilien
Personer fra Belo Horizonte
Tennisspillere ved sommer-OL 2012
Tennisspillere ved sommer-OL 2016
Mothra

Mothra er et fiktivt monster i form af et møl, der blev introduceret første gang i den japanske film Mothra fra 1961.

Mothra-filmserien 
 Mothra (1961)
 Mothra vs. Godzilla (1964)
 Ghidorah, the Three-Headed Monster (1964)
 Godzilla vs. the Sea Monster (1966)
 Destroy All Monsters (1968)
 Godzilla vs. Mothra (1992)
 Godzilla vs. SpaceGodzilla (1994)
 Rebirth of Mothra (1996)
 Rebirth of Mothra II (1997)
 Rebirth of Mothra III (1998)
 Godzilla, Mothra and King Ghidorah: Giant Monsters All-Out Attack (2001)
 Godzilla: Tokyo S.O.S. (2003)
 Godzilla: Final Wars'' (2004)

Se også 
 Godzilla
 Rodan
 King Ghidorah
 Anguirus
 Mechagodzilla

Kaiju
Marianne Thyrring

Marianne Vendel Thyrring (født 18. december 1959) er en dansk politolog og direktør for Danmarks Meteorologiske Institut.

Hun er uddannet cand.scient.pol. fra Aarhus Universitet 1984 og har tidligere været ansat i Skatteministeriet, EU-repræsentationen og EU-kommissionen. Fra 1999 var hun ansat i Miljøministeriets departement; først som økonomichef og fra november 2003 som afdelingschef. 18. december 2007 blev hun departementschef i Miljøministeriet, og 18. december 2012 blev hun projektmedarbejder i Økonomi- og Indenrigsministeriet, hvor hun havde til opgave frem til juni 2013 at undersøge det lokale demokratis tilstand.. Herefter blev hun direktør i DMI, hvor hun afløste Lars Prahm.

I 2010 blev hun optaget i Kraks Blå Bog, og 14. januar 2012 blev hun Ridder af 1. grad af Dannebrogordenen.

Kilder 
 "Ny departementschef i Miljøministeriet" , Landbrugsavisen.dk, 18. december 2007.

Referencer

Departementschefer i Miljøministeriet
Politologer fra Danmark
Personer i Kraks Blå Bog
Riddere af 1. grad af Dannebrog
Danskere i 1900-tallet
Danskere i 2000-tallet
Selio Müller

Selio Müller (født 23. november 1669, død 18. december 1750 i Viborg) var en dansk godsejer og amtmand.

Han var søn af amtmand Henrik Müller (1635-1717). 1714 blev han efter faderen amtmand over Skivehus Amt, hvilket embede han, der 1716 udnævntes til justitsråd og 1728 til etatsråd, 1741 fik tilladelse til at afstå til sønnen, som også hed Henrik. 1704 havde Müller ægtet Magdalene Bartholin (født 4. november 1687), datter af etatsråd, landsdommer Christopher Bartholin til Kaas. Hun døde allerede 14. maj 1716, han selv, der efter faderen havde arvet Lønborggård, i Viborg 18. december 1750.

Kilder 
 C.E.A. Schøller, "Selio Müller", i: C.F. Bricka (red.), Dansk Biografisk Lexikon, København: Gyldendal 1887-1905.

Amtmænd fra Danmark
Godsejere fra Danmark
Selio
Danskere i 1600-tallet
Danskere i 1700-tallet
Personer i Dansk Biografisk Leksikon
Henrik Müller (flertydig)

Henrik (Heinrich) Müller er navnet på flere personer:

 Henrik Müller (1609-1692) – dansk rentemester, amtmand og godsejer
 Henrik Müller (1635-1717) (1635-1717) – dansk amtmand og godsejer, søn af den foregående
 Henrik Müller (død 1755) (død 1755) – dansk amtmand og godsejer, sønnesøn af den foregående
Henrik Müller (død 1755)

Henrik Müller (død 9. april 1755) var en dansk godsejer og amtmand.

Han var søn af amtmand over Skivehus Amt Selio Müller. 1730 blev han hofjunker, og 1741 fik hans far kongens tilladelse til at overdrage sønnen amtmandsembedet, som han bestred til sin død 1755. Han arvede 1750 Lønborggård.

Hans bror Christoffer Müller var godsejer til Hegnet.

Kilder 
 J. Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895. Tilgængelig online

Amtmænd fra Danmark
Godsejere fra Danmark
Henrik (død 1755)
Danskere i 1700-tallet
Kollegialitetsprincippet

Kollegialitetsprincippet blev indført i det samlede Romerrige, omkring år 500 e.kr. for at forhindre enevælde og magtmisbrug. Man valgte flere ligestillede embedsmænd til de samme niveauer i embedet, så de kunne kontrollere hinanden, og magten ikke blev centraliseret hos én person. Derudover havde man kun sin embedsstilling et år af gangen. Dog var det anderledes hvis man var censor, dette var en stilling man kunne opnå efter mange år som embedsmænd på forskellige niveauer. En censor var datidens skatteopkræver, og man havde denne stilling fem år af gangen.

Reference 

Romerriget
Styreformer
Henrik Müller (1635-1717)

Henrik Müller (født 1635, død 1717 på Lønborggård) var en dansk godsejer og amtmand.

Han var ældste søn af rentemester Henrik Müller, fik 1664 af faderen overdraget herregården Lønborggård, blev 1671 kancelliråd og assessor i Admiralitetskollegiet, 1678 kammerråd, hvorpå han 1682 udnævntes til amtmand over Skivehus Amt, hvilken stilling han beklædte til 1714; fra 1686 var han tillige kommissær ved kirkegodset i Viborg Stift.

20. maj 1661 blev Müller gift med Constantia Marselis (født i Amsterdam 1642), datter af postdirektør Selius Marselis; han døde 1717 (begravet 3. september) på Lønborggård, hvor også hustruen var død 17. januar 1707.

Sønnen Selio Müller efterfulgte ham i amtmandsembedet.

Kilder 
 C.E.A. Schøller, "Henrik Müller", i: C.F. Bricka (red.), Dansk Biografisk Lexikon, København: Gyldendal 1887-1905.

Amtmænd fra Danmark
Godsejere fra Danmark
Henrik (1635-1717)
Danskere i 1600-tallet
Danskere i 1700-tallet
Personer i Dansk Biografisk Leksikon
Arnold Christian Dyssel

Arnold(us) Christian Dyssel (1696 på Sejlstrupgård – 28. juli 1763 på Vinderslevgård) var en dansk godsejer og landsdommer.

Dyssel var medejer af Sejlstrupgård efter faderen, levede 1718 på Vandstedgård ved ved Hjørring, men 1728 i Thisted, hvor han var forpagter af familie- og folkeskatten i Aalborghus Amt m.fl. Han var justitsråd og blev 1735 borgmester i Viborg. Dyssel blev senere etatsråd og 1743 udnævnt til landsdommer i Nørrejylland.

Han ejede Marsvinslund, købte 1751 Vinderslevgård, som han 1756 solgte videre til Mathias Johansen Wedderking til Kyø.

Han var gift med Mette Elisabeth Skinkel fra Højris.

Se også 
 Falkenskiold, en adlet gren af samme slægt

Kilder 
Personalhistorisk Tidsskrift 1942-43.
 Nygaards Sedler

Godsejere fra Danmark
Landsdommere fra Danmark
Danskere i 1700-tallet
Borgmestre i Viborg
Ikke-folkevalgte borgmestre fra Danmark (før 1919)
Etatsråder fra Danmark
Christopher Bartholin

Christopher Bartholin (23. december 1657 i København – 13. eller 14. april 1714 på Kås) var en dansk godsejer og landsdommer, bror til Caspar Bartholin den yngre, Hans Bartholin og Thomas Bartholin den yngre og far til Caspar Christopher Bartholin.

Han var søn af professor Thomas Bartholin den ældre, og tilbragte en del af sin ungdom på rejser i udlandet; 1674 studerede han ved universitetet i Leiden, og 1677 udgav han i Rom det eneste skrift, der haves fra hans hånd, en kort levnedsbeskrivelse af Vitalianus Borromæus efter et håndskrift, han havde fundet i det medicæiske bibliotek. Imidlertid var han 1676 blevet designeret professor i matematik ved Universitetet, for at han kunne overtage Villem Langes funktion under dennes forfald. 

Den akademiske løbebane har formodentlig ikke tiltalt ham; thi ca. 1680 blev han sekretær i Danske kancelli, og 1684 udnævntes han til landsdommer i Nørrejylland hvor han ejede Bajlumgård og senere købte Kås og Håstrup i Salling som han alle besad til sin død; for resterende løn udlagdes Krejbjerg kirketiende ham. Han var 1696-1707 var vicestiftsbefalingsmand over Aalborg Stift og viceamtmand i Aalborghus Amt samt fra 1699 første landsdommer.

Bartholin steg efterhånden fra kancelliråd (1687) til justitsråd (1693), virkelig justitsråd (1699) og 1709 til etatsråd og døde 13. eller 14. april 1714 på Kaas. Han havde 16. juli 1682 på Krogerup ægtet Marie Anne (Mariane) Grove (født på Nellerup, døbt 1. januar 1662 i Gilleleje Kirke, begravet 4. september 1733), datter af fyrforvalter på Anholt Peder Jensen Grove (1615-1673, gift 1. gang med Ane Christensdatter Langbjerg (Longomontanus), død 1659) og Dorothea Steffensdatter Rohde (1633–1677, gift 2. gang 1674 med Hans Rostgaard). Bartholin og hustru er begravet i Lime Kirke.

Kilder 

 
 Giessing, Jubel-Lærere II, i, 64 Tab.
 Thura, Idea hist. lit. Dan., s. 190 f.
 Danske Herregaarde XV: Kaas.

Landsdommere fra Danmark
Godsejere fra Danmark
Matematikere fra Danmark
Professorer fra Københavns Universitet
Danskere i 1600-tallet
Danskere i 1700-tallet
Personer fra København
Christopher
Etatsråder fra Danmark
Frits Schjøtt

Frederik Viggo Erik Frisenberg Thorup Schjøtt (12. november 1839 i Odense – 4. oktober 1898 i København) var en dansk præst.

Han var søn af præsten og politikeren Peter Ulrik Frederik Schjøtt og Theodora Christiane f. von Lichtenstein. Efter at være dimitteret fra Aalborg Katedralskole 1858 studerede han teologi, men hans studier blev afbrudt ved hans deltagelse i krigen, i hvilken han gjorde tjeneste som sekondløjtnant ved 11. bataljon. 1866 blev han teologisk kandidat, og året efter foretog han en udenlandsrejse, på hvilken han, under vejledning af professor Eduard Reuss i Strasburg, blev ledet ind på de studier af den nytestamentlige tekstkritik, der hele livet igennem optog ham i hans fritimer. 1868 blev han kapellan hos sognepræsten i Hee, 1869 kapellan i Gjerlev og Enslev, 1873 konstitueret som pastor vicarius i Råby og Sødring, 1875 sognepræst i Ringkjøbing og Rindum, 1883 sognepræst i Kolding, 1893 forflyttet til Nakskov og Branderslev på Lolland, og han døde 4. oktober 1898 under et ophold i København.

Schjøtt udgav en prædikensamling (12 Prædikener over den nye Textrække, 1881), gav flere bidrag til opbyggelige blade og skrev et par tekstkritiske afhandlinger og et angreb på den gammeltestamentlige bibelkritik. Hans livs hovedværk var en ny tekstkritisk udgave af det Nye Testamente (Novum testamentum Græce ad fidem testium vetustissimorum recognovit nec non variantes lectiones ex editionibus Elzeviriana et Tischendorfiana subjunxit, 1897), der desværre er udarbejdet efter tekstkritiske principper, som har gjort det store arbejde temmelig værdiløst.

21. maj 1869 blev han gift i Sankt Johannes Kirke med Alvilde Neergaard (28. april 1838 i Flade – ?), datter af sognepræst og folketingsmand Peder Neergaard (1801-1863) i Ugilt.

Kilder 
 Fredrik Nielsen, "Frits Schjøtt", i: C.F. Bricka (red.), Dansk Biografisk Lexikon, København: Gyldendal 1887-1905.
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887, s. 307. Online hos LFL's Bladfond 
 Den indre Missions Tidende, 1898, nr. 43.

Præster fra Danmark
Danskere i 1800-tallet
Personer fra Odense
Officerer fra Danmark
Personer i den 2. Slesvigske Krig fra Danmark
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
The Open Championship 1883

The Open Championship 1883 var en golfturnering afholdt på Musselburgh Links i Musselburgh, Skotland fredag den 16. november 1883 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 23. udgave af The Open Championship, og det var fjerde gang at Musselburgh Links lagde græs til mesterskabet. 33 spillere deltog i turneringen, heraf tre amatører.. Turneringen blev afviklet som en slagspilsturnering over 36 huller i lunt og vindstille vejr.

For første gang i mesterskabets historie blev sejren afgjort i omspil, eftersom den forsvarende mester Bob Ferguson og Willie Fernie begge endte på 158 slag. Omspillet over 36 huller dagen efter blev også en meget tæt affære. Inden sidste hul førte Ferguson med et slag, men Fernie bevarede roen og spillede hullet på blot to slag. Ferguson brugte to slag til at nå green og to putts, hvilket betød, at sejren gik til Willie Fernie med ét slags forspring.

Resultater

Kilder / eksterne henvisninger 
OpenGolf.com – Previous Opens – Musselburgh 1883
Antique Golf Clubs from Scotland – Open Championship – 1883: Musselburgh

Noter 

1883
Sport i 1883
Danmarks futsallandshold

Danmarks futsallandshold er et hold under Dansk Boldspil-Union (DBU), udvalgt blandt alle danske fodboldspillere til at repræsentere Danmark i internationale fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte hold.

Det trænes i øjeblikket af Nikolaj Klein Saabye og hans assistent  Adolfo Rodriquez.

Se også 
 Futsal

Referencer 

Futsallandshold
Etableret i 2012
Futsallandshold
Futsallandshold